CELEX: 32012R0356
Language: lt
Date: 2012-04-24 00:00:00
Title: 2012 m. balandžio 24 d. Komisijos įgyvendinimo reglamentas (ES) Nr. 356/2012, kuriuo iš dalies keičiamos Įgyvendinimo reglamento (ES) Nr. 1239/2011 nuostatos, susijusios su antro ir vėlesnių dalinių 2011–2012 prekybos metų cukraus importo taikant sumažintą muitą konkursų paraiškų pateikimo laikotarpiais

25.4.2012   
            
            
               LT
            
            
               Europos Sąjungos oficialusis leidinys
            
            
               L 113/4
            
         KOMISIJOS ĮGYVENDINIMO REGLAMENTAS (ES) Nr. 356/2012
   2012 m. balandžio 24 d.
   kuriuo iš dalies keičiamos Įgyvendinimo reglamento (ES) Nr. 1239/2011 nuostatos, susijusios su antro ir vėlesnių dalinių 2011–2012 prekybos metų cukraus importo taikant sumažintą muitą konkursų paraiškų pateikimo laikotarpiais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 187 straipsnį kartu su 4 straipsniu,
   kadangi:
   
               (1)
            
            
               Komisijos įgyvendinimo reglamentu (ES) Nr. 1239/2011 (2) paskelbtas 2011–2012 prekybos metų cukraus, kurio KN kodas 1701, importo taikant sumažintą muitą nuolatinis konkursas;
            
         
               (2)
            
            
               Sąjungos cukraus rinkos pasiūlai išaugus, Komisijos įgyvendinimo reglamentu (ES) Nr. 57/2012 (3) laikinai sustabdytas paraiškų teikimas daliniams konkursams, kurie baigiasi 2012 m. sausio 25 d., 2012 m. vasario 1 d. ir 2012 m. vasario 15 d.;
            
         
               (3)
            
            
               nuolatos stebint rinką paaiškėjo, kad cukraus rinkos pasiūla Sąjungoje išaugo tik šiek tiek. Nepaisant 2012 m. sausio mėn. didėjusio importo masto, iš Afrikos, Karibų jūros ir Ramiojo vandenyno valstybių bei iš mažiausiai išsivysčiusių šalių importuojamo cukraus kiekis nuo 2012 m. vasario mėn. vidurio smarkiai sumažėjo. Šios analizės rezultatus 2012 m. kovo 8 d. vadybos komitete patvirtinto dauguma valstybių narių, manančių, kad pasiūlos problemos išlieka ir per prekybos metus padėtis tik prastės. Tai visų pirma darys poveikį mažosioms ir vidutinėms įmonėms ir klientams, kurių ilgalaikėse sutartyse nustatytas fiksuotas cukraus kiekis;
            
         
               (4)
            
            
               todėl derėtų paankstinti paraiškų teikimo laikotarpius ir jų pabaigos datas, kurios pagal Įgyvendinimo reglamentą (ES) Nr. 1239/2011 yra 2012 m. birželio 6 d., 2012 m. birželio 27 d. ir 2012 m. liepos 11 d.;
            
         
               (5)
            
            
               todėl Reglamentas (ES) Nr. 1239/2011 turėtų būti atitinkamai iš dalies pakeistas;
            
         
               (6)
            
            
               siekiant kuo greičiau informuoti rinką ir užtikrinti veiksmingą priemonės taikymą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną;
            
         
               (7)
            
            
               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 1239/2011 2 straipsnio 2 dalis pakeičiama taip:
   
      „2.   Paraiškų pateikimo antram ir vėlesniems daliniams konkursams laikotarpiai prasideda pirmą darbo dieną po atitinkamo ankstesnio laikotarpio pabaigos. Jie baigiasi 2012 m. gegužės 2 d., 2012 m. gegužės 23 d. ir 2012 m. birželio 6 d. 12 val. Briuselio laiku.“
   
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. balandžio 24 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 299, 2007 11 16, p. 1.
   
      (2)  OL L 318, 2011 12 1, p. 4.
   
      (3)  OL L 19, 2012 1 24, p. 12.